અધિક પોલીસ કમિશનર, મુખ્ય મથક તરફથી શહેરના તમામ પોલીસ સ્ટેશનોને તા. 31 જાન્યુઆરીએ મેસેજ અપાયો હતો કે, ‘પોલીસ સ્ટેશન અને શાખાઓમાં ફરજ બજાવતા પોલીસ કર્મચારીઓને ફરજ દરમિયાન જમવા માટે બહાર જવું પડતું હોય છે. આ કારણે વારંવાર તેમની તબિયત ઉપર પણ અસર પડતી હોય છે. આથી, કર્મચારીઓને ફરજના સ્થળની નજીકમાં જ સસ્તા દરે શુદ્ધ અને સાત્વિક ભોજન મળી રહે તેમજ SRP જવાનોને મળતી સુવિધા જેવી જ સુવિધા શહેરના પોલીસ અધિકારીઓ, કર્મચારી માટે ગોઠવવામાં આવે તેવી યોજના વિચારણા હેઠળ છે. પોલીસ સ્ટેશનમાં ફરજ બજાવતા કેટલા પોલીસ કર્મચારી બહાર જમતા હોય છે અને આ યોજનાનો લાફ લેવા માગતા હોય તેવા પોલીસ કર્મચારીઓની સંખ્યા મદદનીશ પોલીસ કમિશનર, હેડ ક્વાર્ટરને મોકલી આપવી.’